CELEX: 62018CA0349
Language: da
Date: 2019-11-07 00:00:00
Title: Forenede sager C-349/18 – C-351/18: Domstolens dom (Femte Afdeling) af 7. november 2019 – Nationale Maatschappij der Belgische Spoorwegen (NMBS) mod Mbutuku Kanyeba (sag C-349/18), Larissa Nijs (sag C-350/18) og Jean-Louis Anita Dedroog (sag C-351/18) (anmodninger om præjudiciel afgørelse fra Vredegerecht te Antwerpen – Belgien) (Præjudiciel forelæggelse – jernbanebefordring – passagerers rettigheder og forpligtelser – forordning (EF) nr. 1371/2007 – artikel 3, nr. 8) – befordringskontrakt – begreb – passager uden billet ved ombordstigning på toget – urimelige kontraktvilkår i forbrugeraftaler – direktiv 93/13/EØF – artikel 1, stk. 2, og artikel 6, stk. 1 – en jernbanevirksomheds almindelige befordringsbetingelser – love eller bindende administrative bestemmelser – bødevilkår – de nationale domstoles kompetence)

13.1.2020   
            
            
               DA
            
            
               Den Europæiske Unions Tidende
            
            
               C 10/12
            
         
      Domstolens dom (Femte Afdeling) af 7. november 2019 – Nationale Maatschappij der Belgische Spoorwegen (NMBS) mod Mbutuku Kanyeba (sag C-349/18), Larissa Nijs (sag C-350/18) og Jean-Louis Anita Dedroog (sag C-351/18) (anmodninger om præjudiciel afgørelse fra Vredegerecht te Antwerpen – Belgien)
      (Forenede sager C-349/18 – C-351/18) (1)
      
      (Præjudiciel forelæggelse - jernbanebefordring - passagerers rettigheder og forpligtelser - forordning (EF) nr. 1371/2007 - artikel 3, nr. 8) - befordringskontrakt - begreb - passager uden billet ved ombordstigning på toget - urimelige kontraktvilkår i forbrugeraftaler - direktiv 93/13/EØF - artikel 1, stk. 2, og artikel 6, stk. 1 - en jernbanevirksomheds almindelige befordringsbetingelser - love eller bindende administrative bestemmelser - bødevilkår - de nationale domstoles kompetence)
      (2020/C 10/14)
      Processprog: nederlandsk
      
         Den forelæggende ret
      
      Vredegerecht te Antwerpen
      
         Parter i hovedsagen
      
      
         Sagsøger: Nationale Maatschappij der Belgische Spoorwegen (NMBS)
      
         Sagsøgte: Mbutuku Kanyeba (sag C-349/18), Larissa Nijs (sag C-350/18) og Jean-Louis Anita Dedroog (sag C-351/18)
      
         Konklusion
      
      
                  1)
               
               
                  Artikel 3, nr. 8), i Europa-Parlamentets og Rådets forordning (EF) nr. 1371/2007 af 23. oktober 2007 om jernbanepassagerers rettigheder og forpligtelser skal fortolkes således, at en situation, hvori en passager stiger ombord på et tog, der er frit tilgængeligt, med henblik at foretage en rejse uden at have erhvervet en billet, henhører under begrebet »befordringskontrakt« som omhandlet i denne bestemmelse.
               
            
                  2)
               
               
                  Artikel 6, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at bestemmelsen er til hinder for dels, at den nationale ret, der fastslår, at et bødevilkår i en aftale, der er indgået mellem en erhvervsdrivende og en forbruger, er urimeligt, ændrer størrelsen af den bøde, der ved dette vilkår pålægges forbrugeren, dels, at den nationale ret under anvendelse af aftaleretlige principper erstatter det pågældende vilkår med en udfyldende regel i national ret, medmindre den omhandlede kontrakt ikke kan opretholdes, såfremt det nævnte urimelige vilkår fjernes, og annullation af aftalen i dens helhed vil have særligt skadelige virkninger for forbrugeren.
               
            
         (1)  EUT C 294 af 20.8.2018.